Drankwinkel in Bothasig geplunder | Netwerk24
Deur Nazley Wilschutt 14 Julie 2020 12:35
’n Groot hoeveelheid drank is Maandagoggend uit die OK Liquor Store in die Village Centre gesteel.
“Voorlopige verslae dui daarop dat die winkel se alarm omstreeks 04:35 afgegaan het,” sê brig. Novela Potelwa, Wes-Kaapse polisiewoordvoerder.
Volgens die polisie is die winkel se veiligheidshekke afgebreek en ’n venster langs die deur gebreek om toegang tot die winkel te verkry, waarna ’n aansienlike hoeveelheid drank gesteel is.
Die drankwinkel in Bothasig is Maandagoggend geplunder. Foto: Facebook
’n Groot hoeveelheid drank is uit ’n drankwinkel in Bothasig gesteel. Foto: Facebook
Die hekke van die winkel is afgebreek. Foto: Facebook
’n Saak van inbraak en diefstal word ondersoek.
Enigeen met inligting kan sers. Jonathan Kriel by 021 558 3688, die speurder van die Bothasig-polisiekantoor by 079 894 0095 of die Stopmisdaadnommer, 08600 10111, bel.
Pres. Cyril Ramaphosa het die jongste drankverbod Sondagaand aangekondig.
Meer oor: Bothasig | Inperking